תולדות פרנקנשטיין

תולדות פרנקנשטיין (באנגלית: The Frankenstein Chronicles) היא סדרת דרמת פשע תקופתית בריטית, ששודרה לראשונה ברשת ITV ב-11 בנובמבר 2015, שתוכננה כעיבוד מחודש של הרומן פרנקנשטיין מאת מרי שלי משנת 1818. השחקן הראשי שון בין שימש גם כמפיק שותף בעונה הראשונה. הסדרה עוקבת אחר המפקח ג'ון מרלוט (בין), שוטר שחושף גופה המורכבת מחלקי גופה משמונה ילדים נעדרים המנסה לקבוע מי אחראי לפשעים.

בסדרה מככבים ריצ'י קמפבל בתפקיד ג'וזף נייטינגייל, רובי ג'י בתפקיד בילי אוטס, טום וורד בתפקיד שר הפנים סר רוברט פיל, אד סטופארד בתפקיד הלורד דניאל הרווי, ונסה קירבי בתפקיד ליידי ג'מימה (אחותו של לורד הרווי) ואנה מקסוול מרטין בתור הסופרת מרי שלי. דמויות היסטוריות אחרות שמוצגות כוללות את ויליאם בלייק (בעונה הראשונה), עדה לאבלייס (העונה השנייה) וצ'ארלס דיקנס תחת שם בדוי 'בוז'. העונה הראשונה כוללת שישה פרקים שזכו לשבחי הביקורת ומשכו כ-250,000 צופים בממוצע לפרק.

חברת A&E רכשה את זכויות הסדרה לשידור בארצות הברית ותיארה אותה כ"מרגשת ומפחידה". ב-20 ביוני 2016 הודיעה ITV כי חידשה את הסדרה לעונה שנייה בת שישה חלקים. הצילומים לעונה השנייה החלו במרץ 2017, כאשר לורנס פוקס ומייב דרמודי הצטרפו לצוות השחקנים. צוות הכותבים לעונה השנייה כלל את מייקל רוברט ג'ונסון, פול טומאלין, נואל פרגר, קולין קרברי וגלן פטרסון, כאשר כל ששת הפרקים בוימו על ידי אלכס גבסי. בדצמבר 2017 הוכרז כי נטפליקס חתמה על עסקה להפצת הסדרה בארצות הברית ובשטחים אחרים.

שחקנים ודמויות
 שון בין - המפקח ג'ון מרלוט, שוטר נהר התמזה.
 טום וורד - סר רוברט פיל, שר הפנים.
 ריצ'י קמפבל - ג'וזף נייטינגייל.
 אד סטופרד - לורד דניאל הרווי, אציל עני ובעל בית חולים.
 ונסה קירבי - ליידי ג'מימה הרווי, אצילה ענייה, אחות הלורד הרווי.
 ריאן סמפסון - בוז, עיתונאי.
 רובי ג'י - בילי אוטס, פושע.
 אנה מקסוול מרטין - מרי שלי, סופרת "פרנקנשטיין" (עונה 1).
 ריצ'רד קלמנטס - פרסי ביש שלי, משורר ובעלה של מרי שלי (עונה 1).
 צ'ארלי קריד-מיילס - טום פריטי, שודד קברים העובד אצל המנתחים המקומיים (עונה 1).
 אלואיז סמית - פלורה, ילדה חסרת בית שנלקחת על ידי בילי אוטס לעבודה בזנות (עונה 1).
 סמואל וסט - סר ויליאם צ'סטר, מנתח ידוע וחלוץ הגלווניזם (עונה 1).
 מארק בזלי - גרנט צ'סטר, בן דודו של סר ויליאם, גם הוא מנתח (עונה 1).
 אליוט קוואן - סר בנטלי וורברטון, יריבו הפוליטי של סר רוברט פיל (עונה 1).
 קייט דיקי - גברת בישופ, המטרונית של חבורת רוצחים (עונה 1).
 סטיבן ברקוף - ויליאם בלייק, סופר, אמן הדפס (עונה 1).
 דירדרה מולינס - אגנס מרלו, אשתו המנוחה של ג'ון מרלוט (עונה 1).
 לורנס פוקס - פרדריק דיפל, איש החברה הגבוהה בעל עניין בבובות מכניות (עונה 2).
 מייב דרמודי - אסתר רוז, תופרת יהודייה שקיבלה חוזה על ידי מר דיפל לספק ביגוד ליצירותיו המכניות (עונה 2).
 ויקטוריה אמסלי - בובה מכנית, אחת היצירות המכניות של מר דיפל (עונה 2).
 לילי לסר - עדה ביירון, מתמטיקאית מבריקה, המסייעת למר דיפל ביצירת הבובות שלו (עונה 2).
 קארי הייז - קוויני פיקט, עוזרת הבית של דיפל (עונה 2).

ראו גם
 וייטצ'אפל (סדרת טלוויזיה)
 רחוב ריפר
 קופר (סדרת טלוויזיה), סדרה המתרחשת בניו יורק של שנת 1860
 תעלומות מורדוך (סדרת טלוויזיה), סדרה המתרחשת בטורונטו של שנת 1895

קישורים חיצוניים

הערות שוליים

סדרות פנטזיה בריטיות
תוכניות טלוויזיה שמתרחשות בלונדון
סדרות משטרה ופשע
סדרות מתח בריטיות
סדרות דרמה בריטיות
סדרות טלוויזיה בריטיות שעלו לשידור בשנות ה-2010